Foto: 123rf, screenshot: YouTube

NAKON što je Index jučer objavio članak o tome kako smo u proteklih nekoliko mjeseci zaprimili veći broj prijava građana nezadovoljnih uslugama Hrvatske pošte, niz nezadovoljnih komentatora iskazalo je svoju frustraciju niskom kvalitetom usluge HP-a.

> Reagiranje Hrvatske pošte na članak "Građani bijesni zbog usluga Pošte: "Govna od poštara uopće ne rade svoj posao, samo ceduljice stavljaju"

Podsjetimo, čitatelji Indexa javili su nam kako u slučajevima kada plate uslugu preporučenog slanja, poštari prilikom isporuke pošiljaka ne provjeravaju jesu li primatelji u domu, na adresi, već samo ostavljaju obavijesti o podizanju pošiljke u sandučićima - koje se potom mogu podići tek od sljedećeg radnog dana, što građanima stvara neprilike.

> Poštari vam sve češće ostavljaju obavijesti u sandučiću? Pitali smo Poštu o čemu se radi

Iz Hrvatske pošte su pak za Index poručili kako su problemi i prigovori vezani uz njihove usluge više iznimka nego pravilo.

Pošta: Problemi su iznimka, a ne pravilo

"Bitno je naglasiti da prigovore korisnika bilježimo u promilima te da oni nikako nisu pravilo. Također, neki prigovori su osnovani, a neki nisu. Ponekad se korisnici jave s općenitim prigovorima, a kad ih zamolimo da nam dostave konkretne podatke, ne dobijemo odgovor. Konkretno, u 2016. Služba za korisnike zaprimila je 2710 prigovora, od kojih je 161 označen kao opravdan. U 2017. je zaprimljeno 1069 prigovora, od čega 32 opravdana", kazali su nam.

No, iz komentara koje su nam čitatelji ostavili na izvorni članak, čini se kako velik broj korisnika usluga HP-a nije zadovoljan njihovom kvalitetom.

U nastavku prenosimo samo dio negativnih iskustava građana kad je u pitanju Hrvatska pošta.

Niz negativnih komentara

"Ostavljanje tuđe pošte, već nekoliko godina u mojem sandučiću... Molio sam poštara da to ne radi, neka se nauči čitati s poštanskog sandučića... Molio na pošti da pripaze kad ostavljaju poštu, pa nisam ja poštar da za njima raspoređujem pošiljke... Vožnja motorom po nogostupu ko manijaci... Sve manje se koristi pošta i poštanske usluge, ima velika konkurencija, pa ne znam kako si i dalje dozvoljavaju ovakav šlamperaj", piše jedan čitatelj.

"Ja se ne sjećam kada je poštar zadnji put pozvonio da ima paket... Uvijek bih našao ceduljicu, a doma uvijek netko. Prvi puta sam prigovorio pa su mi slegnuli ramenima. I šta sada da opet ponavljam istu priču koja je identična s različitim poštarima? Ako mogu, radije ću da mi se pošalje preko druge službe nego HPa - i čak i da je skuplje ako mogu birati, onda ću to odabrati", dodaje drugi.

Tekst se nastavlja ispod oglasa

"Ma govna neće radit svoj posao, frajer hoda po ulici i stavlja ceduljice uopće ne nosi pakete i na kraju gužva na šalteru, mater cigansku", ističe pak treći.

"Poštari ljenguzare ili rade u fušu... A kad im ponestane vremena trpaju samo obavijesti u sandučiće... Meni se to desilo već desetak puta... A uzaludnu misiju prigovaranja pošti ostavljam hlebincima koji misle da vrana vrani kopa oko", dodaje četvrti.

"Joj kako seru ovi iz pošte. Znači, žena mi je bila doma kada su zadnje 3 ili 4 pošiljke preporučene pošte došle, a svaki put samo obavijest u sandučiću. Jer je jebeno teško pozvoniti na portafon. Onda smo morali lijepo u auto i u poštanski ured. Hvala bogu da smo sada u Novom Zagrebu da ne moram ići u Branimirovu kao prije (pa ti nađi mjesto i plati lijepo I. zonu parkinga)... I dođem ja lijepo u poštu (Trg narodne zaštite, Zagreb - look it up) i pitam tamo djelatnicu ta koji qrac svaki put moram tamo. A ona meni: "Oprostite molim vas ali to je stvarno do poštara. Imamo jako puno takvih pritužbi ali oni imaju svoju šeficu koja ih štiti kao ličke medvjede...". Dakle ljudi koji rade u pošti iz prve ruke kažu što se događa. A ovi svojim priopćenjima o sankcijama i ozbiljnom rješavanju prigovora samo seru. Kao uostalom i svi uhljebi u državnim službama. Još primjera? Poštar dostavlja paket (sve plaćeno i naznačeno, paket dolazi dolje s mora, i još u poštanskom uredu lijepo vele da se ne damo zeznuti i da nemamo ništa za platiti). Eto majstora - 5 kuna za dostavu. Rekoh mu da me prošli put zajebo ali ovaj put neće ('ajd makar ovi s paketima znaju koji put i pozvoniti za razliku od onih s preporučenim pismima) i lik me pogleda i kaže: "aha ok"! Nikom ništa, znači. APP! Sljedeći put opet ista priča. Ja ga odjebem i on ništa. Treći put sam im rekao da ću im noge polomiti ukoliko samo pomisle da me pitaju za 5 kn. Odgovor na to je bio... pogađate... "AHA OK!" I sad izračunaj koliko dnevno obave dostava i da od 20 ljudi namaknu po 5 kn (a znamo da je to kudikamo više) to je 100 kn/dan; 22 radna dana = 2.200 kn/mjesečno. Nije loše za tako lagan reket, zar ne? Gamad", piše peti.

"To je nekad bila profesionalna i savjesna firma, kao i mnogo štošta. sad j... lud zbunjenog kao i sve u ovoj slučaj državici. Za nas nije demokracija nego diktatura, balkanski šlampreraj", smatra šesti.



"Redovno ostavljaju obavijesti svuda po selu samo ne u tvom sandučiću di treba, ne zvoni ne zove, onda kad od 7 suseda saznaš nakon 5 dana da imaš paket u pošti (koja btw radi 2 sata dnevno ), dođeš tamo i još ti gamad naplati preuzimanje paketa uz poštarinu ?! besramno, jadno i totalno neprofesionalno... O oštećenjima pošiljki neću ni pričat, kao da se netko lopta paketima u pošti, sramota", ističe komentatorica.

"Prije tri godine na svoje sam uši čuo razgovor dva poštara u Branimirovoj. Prvi pita što radiš s poštom na kraju dana ako sve ne uspiješ podijeliti. A znaš i sam. Bacim u prvi koš za smeće. Zgrozio sam se. Ako se tako radi, nije ni čudno da pisma često nikad ne stignu na adresu primatelja. A mi još za sve to platimo. Cijena jednog brzojava 60 kn, možete li to shvatiti?", piše još jedan čitatelj.

Rijetke pohvale

No, u moru kritika pronašli smo i nekoliko čitatelja koji su zadovoljni poslom koji obavlja njihov poštar.

"Ja sam, moram reći, jako zadovoljna s HP-om. Naš poštar uvijek donese pošiljku i preda ju, ako je netko doma. Ako nije, preuzimam dvije minute od kuće u poštanskom uredu kada mogu i kada mi odgovara. Puno lakše nego vječno natezanje i sačekivanje drugih dostavnih službi s kojima se dogovorim, ali nikad ne dođu kada je dogovoreno- jer ne dostavljaju popodne (kada se vratim s posla). Mislim da su ove druge službe OK ako niste zaposleni, inače preferiram HP. Nisam se jednom vozila van Zagreba po pošiljku koja mi je hitna, a nakon par dana natezanja s "drugom dostavnom službom". Moguće da je to i do ljudi, a naš poštar je zbilja OK. I poruka HP-u : platite nešto bolje ljude koji Vam rade dobru reklamu savjesnim obavljanjem posla. :) Manje košta od HRT-a", piše tako zadovoljna čitateljica.

"Zadovoljan sam svojim poštarom, uvijek fino donese, već se i poznajemo. Ima svakakvih poštara naravno, ali eto - da ne bi bilo da nema i ljudi koji rade dobar posao", ističe pak drugi zadovoljni čitatelj.